CELEX: 32017D2181
Language: lv
Date: 2017-11-21 00:00:00
Title: Komisijas Īstenošanas lēmums (ES) 2017/2181 (2017. gada 21. novembris), ar ko groza Īstenošanas lēmumu (ES) 2016/1918 par dažiem drošības pasākumiem attiecībā uz hronisko novājēšanas slimību (izziņots ar dokumenta numuru C(2017) 7661) (Dokuments attiecas uz EEZ. )

23.11.2017   
            
            
               LV
            
            
               Eiropas Savienības Oficiālais Vēstnesis
            
            
               L 307/58
            
         KOMISIJAS ĪSTENOŠANAS LĒMUMS (ES) 2017/2181
   (2017. gada 21. novembris),
   ar ko groza Īstenošanas lēmumu (ES) 2016/1918 par dažiem drošības pasākumiem attiecībā uz hronisko novājēšanas slimību
   
      
         (izziņots ar dokumenta numuru C(2017) 7661)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2001. gada 22. maija Regulu (EK) Nr. 999/2001, ar ko paredz noteikumus dažu transmisīvo sūkļveida encefalopātiju profilaksei, kontrolei un apkarošanai (1), un jo īpaši tās 4. panta 2. punktu,
   tā kā:
   
               (1)
            
            
               Regulā (EK) Nr. 999/2001 ir izklāstīti noteikumi transmisīvo sūkļveida encefalopātiju (TSE) profilaksei, kontrolei un apkarošanai Savienībā. Regula attiecas uz dzīvu dzīvnieku un dzīvnieku izcelsmes produktu ražošanu un laišanu tirgū un konkrētos īpašos gadījumos uz to eksportu. Tā cita starpā paredz arī dažu TSE uzraudzības programmas, kā arī drošības pasākumu pieņemšanu TSE uzliesmojumu gadījumā.
            
         
               (2)
            
            
               Komisijas Īstenošanas lēmums (ES) 2016/1918 (2) nosaka pagaidu drošības pasākumus attiecībā uz hronisko novājēšanas slimību (HNS). Minētais lēmums tika pieņemts pēc tam, kad 2016. gadā Norvēģijā tika konstatēti pieci briežu dzimtas dzīvnieku saslimšanas gadījumi ar HNS. Tā bija pirmā reize, kad HNS konstatēta Eiropā, un tas bija pasaulē pirmais dabīgais ziemeļbriežu saslimšanas gadījums. HNS ir infekcijas slimība, un šīs slimības uzliesmojuma gadījumā pastāv risks, ka tā var izplatīties uz citām briežu dzimtas dzīvnieku populācijām un citiem reģioniem, kā arī uz citu Savienības dalībvalstu teritoriju un Eiropas Ekonomikas zonas Eiropas Brīvās tirdzniecības asociācijas valstīm (“EEZ EBTA valstis”).
            
         
               (3)
            
            
               2016. gada 2. decembrī Eiropas Pārtikas nekaitīguma iestāde (EFSA) pieņēma zinātnisko atzinumu par HNS briežu dzimtas dzīvniekiem (“EFSA atzinums”) (3). EFSA atzinumā sniegts ieteikums īstenot trīs gadus ilgu HNS uzraudzības programmu briežu dzimtas dzīvniekiem Igaunijā, Islandē, Latvijā, Lietuvā, Norvēģijā, Polijā, Somijā un Zviedrijā, kas ir Savienības un EEZ EBTA valstis ar ziemeļbriežu un/vai aļņu populāciju. EFSA atzinumā uzsvērts, ka šādas trīs gadus ilgās HNS uzraudzības programmas mērķim vajadzētu būt novērtēt HNS prevalenci un ģeogrāfisko izplatību, apstiprinot vai izslēdzot HNS klātbūtni valstīs, kurās šī slimība nekad nav konstatēta, un valstīs, kurās HNS ir konstatēta. Līdz šim HNS Savienībā nav konstatēta, taču no EEZ EBTA valstīm tā ir konstatēta tikai Norvēģijā.
            
         
               (4)
            
            
               Pēc tam kad EFSA atzinums bija pieņemts, ar Komisijas Regulu (ES) 2017/1972 (4) tika grozīts Regulas (EK) Nr. 999/2001 III pielikums, lai dažās dalībvalstīs un EEZ EBTA valstīs, kurās ir briežu dzimtas dzīvnieku populācijas, kas varētu būt saskarē ar HNS, paredzētu trīs gadus ilgu briežu dzimtas dzīvnieku HNS uzraudzības programmu, kura aptver laikposmu no 2018. gada 1. janvāra līdz 2020. gada 31. decembrim (“trīs gadus ilgā HNS uzraudzības programma”). Trīs gadus ilgās HNS uzraudzības programmas mērķis ir iegūt skaidru priekšstatu par HNS epidemioloģisko situāciju briežu dzimtas dzīvnieku vidū Eiropā.
            
         
               (5)
            
            
               No 2017. gada janvāra līdz 2017. gada septembrim Norvēģija, izmantojot Regulas (EK) Nr. 999/2001 III pielikuma B nodaļas I daļas B punktā minētos elektroniskos iesniegumus, informēja Komisiju un dalībvalstis, ka papildus pieciem savvaļas ziemeļbriežu un savvaļas aļņu HNS gadījumiem, kas Norvēģijā konstatēti 2016. gadā, ir konstatēti vēl trīs citi HNS gadījumi savvaļas ziemeļbriežiem.
            
         
               (6)
            
            
               Turklāt EFSA atzinumā uzsvērts, ka dzīvnieku pievilināšanai paredzētā briežu dzimtas dzīvnieku dabīgā urīna izmantošana palielina HNS ievešanas varbūtību Savienībā un ieteikts veikt pasākumus, lai mazinātu varbūtību, ka slimība var tikt ieviesta ar briežu dzimtas dzīvnieku dabīgo urīnu, kas paredzēts dzīvnieku pievilināšanai. Urīnā var būt HNS ierosinātājs, tāpēc tam ir būtiska nozīme HNS pārnešanā un izplatīšanā. Līdz ar to, izmantojot dzīvnieku pievilināšanai paredzēto urīnu, kas iegūts no inficēta briežu dzimtas dzīvnieka, var tikt kontaminētas teritorijas, kurās HNS iepriekš nav konstatēta. Tāpēc EFSA atzinumā sniegts ieteikums pārtraukt izmantot briežu dzimtas dzīvnieku urīnu, kas paredzēts dzīvnieku pievilināšanai.
            
         
               (7)
            
            
               Ņemot vērā ieteikumus, kas sniegti EFSA atzinumā, ir lietderīgi Īstenošanas lēmumā (ES) 2016/1918 noteiktos drošības pasākumus paplašināt attiecībā uz briežu dzimtas dzīvnieku urīnu, kas paredzēts dzīvnieku pievilināšanai, un aizliegt Savienībā no trešajām valstīm importēt šādu urīnu, ievest Savienībā sūtījumus ar dzīvnieku pievilināšanai paredzēto urīnu, kas iegūts no briežu dzimtas dzīvniekiem, kuru izcelsme ir Norvēģijā, un ražot, laist tirgū un izmantot dzīvnieku pievilināšanai paredzēto urīnu, kas iegūts no briežu dzimtas dzīvniekiem, kuru izcelsme ir tajās Zviedrijas un Somijas teritorijās, kas minētas Īstenošanas lēmuma (ES) 2016/1918 pielikumā.
            
         
               (8)
            
            
               Turklāt, ņemot vērā Norvēģijā konstatētos jaunos HNS gadījumus un kamēr nav iegūti trīs gadus ilgās HNS uzraudzības programmas rezultāti, būtu jāpagarina Īstenošanas lēmuma (ES) 2016/1918 piemērošanas termiņš. Tāpēc minētā tiesību akta piemērošanas termiņš būtu jāpagarina līdz 2020. gada 31. decembrim.
            
         
               (9)
            
            
               Sakarā ar grozījumiem, kas ar šo lēmumu izdarīti Īstenošanas lēmuma (ES) 2016/1918. pantos, ir nepieciešams grozīt arī minētā tiesību akta pielikumu.
            
         
               (10)
            
            
               Tāpēc Īstenošanas lēmums (ES) 2016/1918 būtu attiecīgi jāgroza.
            
         
               (11)
            
            
               Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu (ES) 2016/1918 groza šādi:
   
               1)
            
            
               iekļauj šādu 3.a pantu:
               “3.a pants
               1.   Savienībā aizliegts no trešajām valstīm importēt sūtījumus ar briežu dzimtas dzīvnieku urīnu, kas paredzēts dzīvnieku pievilināšanai.
               2.   Savienībā aizliegts ievest sūtījumus ar dzīvnieku pievilināšanai paredzētu urīnu, kas iegūts no briežu dzimtas dzīvniekiem, kuru izcelsme ir Norvēģijā.
               3.   Aizliegts ražot, laist tirgū un izmantot dzīvnieku pievilināšanai paredzētu urīnu, kas iegūts no briežu dzimtas dzīvniekiem, kuru izcelsme ir pielikumā minētajos apgabalos.”;
            
         
               2)
            
            
               lēmuma 4. pantā datumu “2017. gada 31. decembrim” aizstāj ar datumu “2020. gada 31. decembrim”;
            
         
               3)
            
            
               pielikumu aizstāj ar šā lēmuma pielikuma tekstu.
            
         2. pants
   Šis lēmums ir adresēts dalībvalstīm.
   
      Briselē, 2017. gada 21. novembrī
      
         
            Komisijas vārdā –
         
         
            Komisijas loceklis
         
         Vytenis ANDRIUKAITIS
      
   
   
      (1)  OV L 147, 31.5.2001., 1. lpp.
   
   
      (2)  Komisijas 2016. gada 28. oktobra Īstenošanas lēmums (ES) 2016/1918 par dažiem drošības pasākumiem attiecībā uz hronisko novājēšanas slimību (OV L 296, 1.11.2016., 21. lpp.).
   
      (3)  Scientific Opinion on Chronic wasting disease (CWD) in cervids, The EFSA Journal (2017);15(1):46.
   
      (4)  Komisijas 2017. gada 30. oktobra Regula (ES) 2017/1972, ar ko Eiropas Parlamenta un Padomes Regulas (EK) Nr. 999/2001 I un III pielikumu groza attiecībā uz briežu dzimtas dzīvnieku hroniskās novājēšanas slimības uzraudzības programmu Igaunijā, Latvijā, Lietuvā, Polijā, Somijā un Zviedrijā un atceļ Komisijas Lēmumu 2007/182/EK (OV L 281, 31.10.2017., 14. lpp.).
   
      PIELIKUMS
      “
            PIELIKUMS
            1.   2. panta 2. punkta a) un e) apakšpunktā, 3. panta 1., 2. un 4. punktā un 3.a panta 3. punktā minētās Zviedrijas teritorijas:
            
            
                        —
                     
                     
                        Norbotenas apvidus,
                     
                  
                        —
                     
                     
                        Vesterbotenas apvidus,
                     
                  
                        —
                     
                     
                        Jemtlandes apvidus,
                     
                  
                        —
                     
                     
                        Vesternorlandes apvidus,
                     
                  
                        —
                     
                     
                        Dālarnas apvidus Elvdālenas (Älvdalen) pašvaldība,
                     
                  
                        —
                     
                     
                        Jēvleborjas apvidus Nūrdanstīgas, Hudiksvallas un Sēderhamnas pašvaldība.
                     
                  2.   2. panta 2. punkta b) apakšpunktā, 3. panta 1., 3. un 4. punktā un 3.a panta 3. punktā minētās Somijas teritorijas:
            
            
                        —
                     
                     
                        teritorija, kas atrodas starp Norvēģijas–Somijas robežu un Norvēģijas–Somijas ziemeļbriežu žogu.
                     
                  ”